Ma yella nuɣal-d ɣer wayen yeɛnan tutlayt tudyizt d nettat i d aferdis wis i dyettbegginen tatrarit deg wannar n tmedyazt, ma d timuɣliwin n yinagmayen ɣef temsalt-agi, ad ten-af qqaren-d yella-d umgired n tutlayt tudyizt seg umedyaz ɣer wayeḍ, tettemgirid seg tsuta n yimedyazen ɣer tayeḍ, tettemgirid daɣen seg tallit n umezruy ɣer tayeḍ, ladɣa ger tallit tamensayt d tallit tatrart.Am wakken i d-tenna GALAND (P) :  tatrarit deg tutlayt tudyizt tettban-d deg waṭas n yiferdisen n uɣanib akked usugen. Amedyaz i d-yeddan ɣef ubrid n timawit, werǧin yessin iferdisen-agi i d-yeqnen s annar n tira1.